LG Optimus G

LG Optimus G je smartfón, ktorý navrhla a vyrábala spoločnosť LG Electronics. Bol uvedený 19. septembra 2012. Dňa 18. januára 2013 spoločnosť LG oznámila, že predaj dosiahol číslo 1 milión kusov za 4 mesiace po uvedení v Kórei, Japonsku, Kanade a USA. LG Optimus G je blízky príbuzný modelu Google Nexus 4 s podobnou špecifikáciou a podobným dizajnom.

Hardvér

Rozmery 
Modely E973, E975 a LS970 majú rozmery 131,9 mm x 68,9 mm x 8,5 mm, zatiaľ čo model E970 má 130,8 mm x 71,6 mm x 8,4 mm. E973 a LS970 váži 144,9 gramov a E970 147,1 gramov.

Procesor 
LG Optimus G je prvé všeobecne dostupné zariadenie s procesorom Qualcomm Snapdragon S4 Pro SoC. Qualcomm Snapdragon S4 APQ8064 SoC obsahuje Quad-core Krait procesor taktovaný na 1,5 GHz. Procesor je založený na 28 nm technológii s grafickým procesorom Adreno 320 bežiacim na 400 MHz.

Pamäť 
LG Optimus G má 2 GB RAM a 32 GB nerozšíriteľnej vnútornej pamäte v modeloch LS970 a E973. Napriek tomu AT&T ponúka model E970, ktorý má 16 GB pamäte a je možné ho rozšíriť microSD kartou do 64 GB. 16 GB je tiež súčasťou modelu E970. Model E975 má 32 GB vnútornej pamäte, z ktorej je 25 GB dostupných pre používateľa.

Displej 
Telefón má a 4.7" True HD IPS LCD displej s rozlíšením 768x1280 a zobrazujúci 16 777 216 farieb pri hustote bodov 318 ppi. Displej je chránený pomocou Corning Gorilla Glass 2. Táto ochrana je aj na zadnej strane mobilu. Jasnosť obrazovky dosahuje okolo 470 nitov (cd/m^2). Displej obsahuje aj technológiu zerogap touch.

Kamery 
V závislosti od trhu a operátora, telefón má 8 MP alebo 13 Mpx kameru a LED blesk. Dokáže nahrávať video v rozlíšení FullHD 1080p pri 30 fps. Obsahuje aj prednú kameru 1,3 Mpx schopnú nahrávať HD 720p video pri 30 fps. Kamera podporuje digitálny zoom do 8x

Batéria 
LG Optimus G napája štandardná lítium-polymérová batéria s kapacitou 2100 mAh. Oficiálny čas v pohotovosti je 13,5 dní a 3G čas hovoru 10 hodín.

Zdroj 

Mobilné telefóny LG